# שו"ת נושא מס 9- עיקרון שלטון העם

**9א- עיקרון שלטון עם משאל עם דמו ישירה ועקיפה**

1. בסודן היה סכסוך ממושך בין תושבי צפון המדינה לבין תושבי דרום המדינה. כדי לסיים את הסכסוך, הוחלט לערוך משאל עם בקרב תושבי הדרום שבו יחליטו תושבי הדרום אם הם רוצים להיפרד מהצפון, ולהקים מדינה משלהם. משאל העם התקיים, ו-90% מהמשתתפים הצביעו בעד הקמת מדינה נפרדת.

- ציין והצג **עקרון דמוקרטי** שהתממש בתהליך שהתרחש בסודן. הסבר כיצד עקרון זה בא לידי ביטוי בקטע  **(שאלה 6, בגרות קיץ תשע"ח)**

2. הצג יתרון אחד וחיסרון אחד של **משאל עם**.

**3.** הצג שני **יתרונות** לקיום משאל עם במדינה דמוקרטית.

**4.** הצג שני **חסרונות** לקיום משאל עם במדינה דמוקרטית.

5. באחת ממדינות אירופה קיימת התופעה הבאה: אחוז גבוה מהתושבים בוחרים לא להצביע ביום הבחירות. כמה חברי פרלמנט התלבטו בהצעת חוק, שלפיה יש לחייב את האזרחים בחוק להצביע. המצדדים בהצעת החוק טענו כי "לא יתכן שבמדינה שבה כוחו של השלטון בא מהעם, תהיה ההשתתפות בבחירות כה דלה".

ציין והצג את **העיקרון הדמוקרטי** שנפגע בדברי המצדדים בהצעת החוק. הסבר כיצד עיקרון זה בא לידי ביטוי בקטע.

**9ב- בחירות**

1. בבחירות לרשויות המקומיות לא הוצבו עד כה קלפיות בבתי הסוהר, וזאת בניגוד לבחירות הכלליות לכנסת, שם הוצבו קלפיות גם בבתי חולים, בבתי סוהר ובמוסדות נוספים. שני חברי כנסת ניסחו הצעת חוק שקבעה כי יש לחייב את משרד הפנים לאפשר הצבת קלפיות גם בבתי הסוהר, ולאפשר לאסירים לקחת חלק במשחק הדמוקרטי. אחד מחברי הכנסת אמר כי "הבחירות לרשויות המקומיות הן חשובות ומשפיעות על חיי הפרט. תוצאות הבחירות רלוונטיות לאסיר גם בעת שהותו במאסר, וזאת משום שביתו ומשפחתו חוסים תחת שלטון הרשות וזהו המקום אליו הוא חוזר בחופשותיו או לאחר שחרורו." עורך דין המתמחה בזכויות אדם אמר כי "זכויות לא נעצרות בכלא, וזה כולל את הזכות לבחור."

**(א)**ציין והצג את **התנאי לבחירות דמוקרטיות** שעליו מתבססים חברי הכנסת בהצעת החוק שלהם. הסבר כיצד תנאי זה בא לידי ביטוי בקטע.

**(ב)**ציין והצג את **סוג הזכויות** אליו התייחס עורך הדין בדבריו. הסבר כיצד סוג זכויות זה בא לידי ביטוי בקטע.

**7.** בבחירות הנערכות בארה"ב, האזרחים מצביעים לא רק עבור מועמדים לנשיאות ולקונגרס, אלא נדרשים לעתים לענות גם על שאלות שונות במסגרת משאלי עם. שאלה כזאת הופנתה אל תושבי פלורידה בנובמבר 2016. השאלה הייתה האם לאפשר לאסירים לשעבר להצביע בבחירות. ההצעה אושרה ברוב גדול של 63%. עד אז לא היו יכולים 1.4 מיליון אסירים לשעבר המתגוררים בפלורידה להשתתף בבחירות.

משאל עם אחר נערך במדינת וושינגטון, שם הצביע הרוב בעד העלאת גיל המינימום לרכישת רובי סער מ-18 ל-21, וכן להתנות את מתן הרישיון בתקופת המתנה בת עשרה ימי עסקים. מדובר בניסיון משמעותי להיאבק בתפוצת כלי הנשק ולהגביל את הגישה של צעירים אליהם.

**(א)**  ציין והצג את **התנאי לבחירות דמוקרטיות** שלא התקיים עד עכשיו בפלורידה. הסבר כיצד תנאי זה בא לידי ביטוי בקטע.

**(ב)**  ציין והצג את **הזכות** שעליה מתבססים בוושינגטון בניסיונם לשנות את גיל המינימום. הסבר כיצד זכות זו באה לידי ביטוי בקטע.

**8.** הצג שני תנאים הכרחיים לקיום בחירות דמוקרטיות.

**9.** הצג שני עקרונות הבאים לידי ביטוי במהלך בחירות דמוקרטיות.